"Hüüdja hääl: Valmistage kõrbes Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos.
Jah, Issanda suu on rääkinud.” Jesaja 40:3-5.
PÄÄSTEPASUN 6
Armu ja rahu teile Jeesuses, meie Issandas.
Need on kõikide Pauluse kirjade esimesed sõnad.
Ja kui oled ehk minult mõne kirja saanud, siis need on minugi kirjade algussõnad.
Armu ja rahu.
Me vajame Jumala armu, mis viib meid päästeni.
ja toob endaga kaasa kogu mõistuse ületava rahu.
Lubasin tutvustada teile kõiki teenistusharusid ja inimesi -
pastoreid, piibliõpetajaid, evangeliste -
erinevaid inimesi, kelle kaudu näha Jumala armu ja väge,
et võiksite saada osaks Kristuse ihust siin sellel maal.
Tänu usklike palvetele, hoolitsusele ja armastusele
on lõpuks jõudnud kätte Iisraeligi aeg kohtuda palgest palgesse Jeesusega.
Meie tänane külaline on Baruch, kes on ortodoksse juudi taustaga.
Siin on inimesi, kes tulevad kõikvõimalikest taustadest -
nii ilmalikest kui traditsioonilistest usklikest kodudest.
Räägime Baruchiga Iisraeli pühadest ja sellest, mida need sümboliseerivad.
Räägime pasuna puhumise pühast ("rosh hashana") ja Lepituspäevast.
Kas sa selgitaksid palun kõikidele me sõpradele ümber maailma
"rosh hashana" pühast ehk siis pasuna puhumise päevast.
Nimede tähenduse mõistmine on äärmiselt tähtis.
Räägin siinkohal üldiselt ja mitte vaid seda, mida rabid teavad ja räägivad.
Eelpool mainitud "Rosh hashanat" peetakse sageli uue aasta alguseks,
kuigi Mishna kohaselt on tegelikult neli uut aastat.
Eluli kuus algab üks uus aasta, mis on seotud karja kümnise toomisega.
Maa saab sabati ja rõõmuaastatel puhata viljakandmisest.
Ehk siis uue aasta alguseid on mitmeid.
"Rosh hashana" tähendab aasta algust,
aga mitte kõigile, vaid kuningale!
Piiblis räägitakse selle ja tolle kuninga kümnendast aastast.
Millal kuninga aasta vahetub? Alati 7 kuu alguses.
Nii on "rosh hashana" väga lähedaselt seotud kuningaga
ja seda eriti veel kuningate Kuningaga!
Paljud peavad nime "rosh hashana" uue aasta alguse tähiseks.
Kas sa tead, mida sõna "rosh" tähendab? - Pead või algust.
Millegi uue algust. - Just.
"Sanah" tähendab aastat ja samuti ka muutumist.
Ehk siis muutuste algus.
Rabide õpetus paneb meid mõtlema, miks peaks keegi üldse muutuma.
"Rosh hashana" tähendab juudi palveraamatutes kohtupäeva.
Ehk siis Jumala kohtupäev on tulekul. Olen ma selleks valmis?
Nehemja raamatu 8.ptk's lugesid Paabelist tagasitulnud Toorat
ja mõistsid, et nad ei ole valmis.
Nad märkasid, et vajavad muutust.
Nad tahtsid muutust ja viisid selle ka läbi. Aga kuidas?
See viibki meid teise teema juurde: "Jom Teruah" - pasuna puhumise päev.
3 Moosese raamat kirjeldab seda puhumist kui mälestuspüha.
Mida see puhumine tähendab?
Veelgi enam selle jäära sarve puhumine?
Rosh hashana ajal loeme piibliteksti sellest, kuidas Iisaks ohvrina kinni seoti.
Iisak on esimene juudiks sündinud inimene,
kelle Aabraham viis Morija mäele, Jeruusalemma,
et ohverdada ta põletusohvriks. See oleks olnud kõige lõpp.
Kuid rosh hashana on seotud ka ülestõusmisega.
Jumal korraldas nii, et hoopis üks jäär sai ohverdatud Iisaku eest.
"Rosh hashana" ja "jom teruah" on seotud pasuna puhumisega.
See on päev, mil' meenutada, kuidas Jumal kõik korraldas.
Kuid kes oli juutide lõplik ohver? Messias!
"Rosh hashana" päeval mõeldakse Messiale.
Nii nagu too jäär jäi sarvepidi põõsastesse kinni,
nii pandi ka Jeesusele pähe okaskroon.
Ta mõistis, kes on see Jumala poolt korraldatud "jäär".
Kui Aabraham mõistis 1Moos 22 ptk's, mida Jumal oli teinud, ütles ta:
"See paik on mu vaenlase värav - võidu paik!"
Kui saavutad võidu vaenlase üle, saavutad ka üldvõidu.
Aga räägi meile ka terminist "tashlich". Mida see tähendab?
See lähtub sõnast "ära heitma".
Kui ma pole Jumalale kõlbulik, pean end muutma.
Kuna minu probleemiks on patt, pean sellest lahti saama.
Prohvetite kirjades on öeldud,
et me heidame oma patud otsekui meresügavustesse.
"Rosh hashana" esimesel päeval, kui pole just tegu sabbati päevaga,
lähevad inimesed vee äärde, võtavad väikesed kivid,
palvetavad nende üle ja heidavad siis vette, kuhu need kaovad.
Kas sa lapsena tegid ka nii? - Absoluutselt! Teen praegugi veel.
Tulid sünagoogist leib taskus? Minagi tegin lapsena nii.
Meil oli Kiryat Shmonas väike ojake.
Kõik läksid sünagoogist otse oja äärde,
võttes taskust leiva ja heites selle vee peale.
"Rosh hashana" üks parimaid omadusi on see,
et Jumal ütleb oma Sõnas, et tegu on Issanda pühaga.
Eks muidugi kõik teisedki pühad ole seda.
Samas peab meeles pidama,
et need pole meile nautimiseks või meie hüvanguks.
Mittejuutide pühad ongi mõeldud nende endi heaks,
aga meie pühad on Issanda heaks.
Neid pidades kuulutame, et kuulume Talle ühel erilisel moel.
See on seotud lunastusega, nii nagu kõik meie pühad.
Jumal ise on siis need pühad määranud.
Seda mainitakse 3 Moosese 23, 4 Moosese 29 ja 5 Moosese 16.
Vaatame seda 3 Moosese 23:24-25:
Räägi Iisraeli lastega ja ütle:
Seitsmendas kuus, esimesel päeval, olgu teil hingamispäev,
sarvehäälega meeldetuletatav püha kokkutulek.
Ärge tehke siis ühtegi argipäevatööd, vaid ohverdage Issandale tuleohver!”
Siin on kesksel kohal just see pasuna puhumine.
See on ainukene püha, mille käigus kasutatakse mingit vahendit - pilli.
Kuna templit ei ole enam,
peavad rabid "rosh hashana" püha väga oluliseks.
Vaatame aga siinkohal lühikese video lepituspühast, vaikuse päevast.
Seal selgitatakse lepituspäeva mõtet.
Oleme tagasi peale video vaatamist. Olgu see teile õnnistuseks!
ERILINE PÄEV
Vaikus. Tüünne.
Rahu.
Kuid see pole alati olnud nii.
Algul oli see selline...
...ja siis selline.
Liikluse müra ja rahutus.
Elutempo on tõeliselt kiire,
mille keskel kaotame iseenda, aga mitte ainult.
Sest mis kasu on inimesel sellest, kui ta võidaks ära kogu maailma,
aga saadaks end seeläbi hukatusse või hävingusse?
Kogu rahvas veedab vaikuses lepituspäeva.
See on suur armu, andekspalumise ja puhastumise päev.
See päev on pühendatud puhastumisele
ja pattudest ning kõigest väärast vabanemisele.
Seeläbi võime alata uut aastat puhta südametunnistuse -ja hingerahuga.
Kuna andeksandmist ei saa olla ilma meeleparanduseta,
tuleb teisejärgulised asjad kõrvale jätta ja kuulata vaikust -
seda sügavat rahu.
Ainuüksi vaikuses ja rahus võime Eelija kombel kuulda
seda vaikset, tasast häält, mis on Jumala hääl.
Nii et enne kui jälle mölluks läheb, otsigem Jumalat.
Kui avame oma südamed keset seda rahuhetke,
tuleb Jeesus me südameisse elama.
Üks tõeline rahu laskub kõigi meie ja kogu Iisraeli rahva peale.
Loodetavasti teile meeldis see video ja see aitas teil ka mõista,
mis Iisraelis Lepituspäeva ajal toimub, kui kõik kohad on suletud.
See imeline rahvas veedab kogu päeva vaikuses.
Jumal andis selle vaikuse kaudu meile armu
seada oma asjad Jumalaga korda.
Kui ülestõusmispühad välja jätta,
on Lepituspäev kõige tähtsam Jumala poolt antud püha.
Sel päeval vaatab inimene enda sisse,
et olla kindel, kas ta suhe Jumalaga on ikka korras.
See omakorda on seotud Kohtumõistmispäevaga.
Raamatud avatakse ja Eluraamat avatakse...
Räägi meile veel sellest Lepituspäevast - Jom Kipurist.
Me rääkisime "rosh hashanast" kui kohtumõistmispäevast,
aga Jumal on armuline Jumal.
Nii et kui see kohtupäev saabub, ei olegi mingit kohtumõistmist!
Oma armust on Ta meile andnud 10 päeva Jumala Sõna uurimiseks,
meeleparanduseks ja Tema armu leidmiseks lepituse kaudu.
Sa mainisid selle päeva nime - "Jom Kipur".
Sõna 'kipur' tähendab heebrea keeles "peitmist" ja 'jom' tähendab "päeva".
Seega tähendab "Jom Kippur" peitmise päeva.
Templi kõige pühamas paigas asus Seaduselaegas,
mille kaas tähendab samuti "kippor", ehk siis sama sõna.
Lepituspäeva mõte on selles, et siis Jumal peidab kõik me patud.
See pole küll sama hea kui lunastus,
aga suunab me pilgud me Ülempreestri - Messia tööle.
Kui ma väikese poisina köögis piima maha ajasin,
katsin selle vaibaga kinni.
See toimis mõne päeva, kuniks haisema läinud piim mind reetis.
Nõnda samuti on "jom kipuri"ga ka - see kehtib vaid ühe aasta
ja seejärel vajab uut katmist.
Meie Ülempreester toimib aga hoopis teisiti.
Ta ei kata me patte, vaid kõrvaldab need sootuks.
Teine Lepituspäevaga seotud aspekt on see, et neid asju ei toimetanud
mitte kogu rahvas, vaid üksainus ülempreester.
Tema ülesanne oli minna Taevase Isa ette,
et kindlustada oma rahvale õnnistus.
3 Moosese 16 ptk-s on kirjas kõik ülempreestri Lepituspäeva toimingud.
Huvitav aga on see, kuidas see kõik seostub Iisakiga
ja tema kahe pojaga.
Iisaki esiklaps oli Eesav.
Kui Jaakob sündis, hoidis ta Eesavi kannast kinni.
Kuid oluline on see aspekt, et Jaakob sai esmasündinu õnnistuse.
Paljud kristlased arvavad, et Jaakob pettis selle välja, kuid see pole nii.
Tegu oli igati ausa tehinguga.
Kui ostad endale esmasündinu koha, kaasneb sellega ka esmasündinu õnnistus.
Nii et siin pole mingit pettust.
Mida tähendab nimi Jaakob? Seda, kes tuleb järel.
Ja seda Jaakob ju tahtiski - tulla oma venna järel.
Kui Iisak ütles Eesavile, et tahab teda kui esiklast õnnistada,
siis mida Eesav tegi, olles müünud esmasündinu õiguse Jaakobile?
Kas ta ütles: "Isa, ma müüsin oma esmasündinu õiguse Jaakobile"?
Ei! Ta üritas varastada tagasi selle, mille oli vennale müünud.
Oluline on teada, et Jaakob läks isa ette viisil,
mis ei häbistaks Eesavit, kuid mis tagaks talle siiski õnnistuse.
Kuidas ta seda tegi?
Tal läks tarvis kahte sikku. Aga kuidas see "jom kippuriga" seostub?
"Jom kippuriks" on samuti tarvis kahte looma -
üks ohvriks ja teine kõrbesse lahti laskmiseks.
Jaakob vajas esmasündinu õnnistuseks kahte sikku -
ühe toiduseks ja teise katteks oma kaelale ja kätele,
saamaks kätte oma isa õnnistus.
Igaüks meist peaks valmistuma kohtupäevaks nii,
et võiksime minna Jumala ette Tema õnnistuse saamiseks.
See on, mida Messias meile pakub.
Võime leida Lepituspäeva iva 3 Moosese 17:11
"Sest liha hing on veres...
...sest veri lepitab temas oleva hinge tõttu."
Lõplik andestus ja pääste tulevad vaid vere kaudu.
Mäletan ühte kogemust oma lapsepõlvest,
kus vähemalt 18-eluaastani kui mitte hiljemgi veel,
isa tuli ja pööritas kana iga oma lapse pea kohal.
Meid oli kokku 8 last.
Verise kana pööritamine pea kohal näitab seda,
kui oluliseks juudid peavad verd kogu lepitustöös.
Veres peitub hing ja see on antud pattude lepitamiseks.
Ükski kana pole eales muutnud mu elu.
Mitte kana ei juhtinud mind Jumala imelise armuni.
Õppisin tundma paasatalle tegelikku tähendust -
Jumala ohvritalle.
Uus elu on võimalik. Oled seda kindlasti isegi kogenud.
Usu kaudu saab selgeks, mida Jumal on meile valmistanud.
Ohvritalle vere kaudu tuleb andestus ja uus elu.
Jumala arm, armastus ja ustavus on lihtsalt imelised.
Ta on toonud oma lepituse
ja avanud värava ka mittejuutidele, pärimaks selle suure andestuse.
Jumal on kinkinud selle nii juutidele kui mittejuutidele.
Meie saade hakkab peagi lõppema, aga jätkame teinekord.
Siinkohal tahaks veel meelde tuletada selle DVD kohta,
mille Trumpet of Salvation on Jeesuse kohta välja andnud.
Esimest korda kogu ajaloos tootsid juudid filmi Jeesusest!
Nii et see on väärt tellimist ja vaatamist.
Tegu on enneolematu filmiga Jeesusest,
mis on hoopis teistsugune kui need, mida varem nähtud.
Ära unusta ka raamatut "Why me?" ("Miks mina"?), mis räägib minu eluloost
ja avab akna juudi rahva meeltesse ja südamesse.
Tahan juhtida su tähelepanu ka uutele eesolevatele asjadele.
Meil on plaan ehitada päris oma stuudio.
Oleme mitme kuu jooksul pidanud oma stuudiot kokku-lahti pakkima
ja jälle uude kohta kolima, mistõttu palun palveta selle teema eest.
Palu, et Jumal aitaks meil leida stuudio, mis võiks olla õnnistuseks.
Õnnistusi sulle siit Tel Avivist, Israelist ja jäägu Jumala arm ning rahu sinuga.
Baruch, aitäh, et olid meiega! Olgu Jumala taevad su ees valla
ja kõigi teie ees, kes otsite jumalariiki.
Tahaks jagada teiega selle väikese südame suurt tormi.
Peetrus ja Paulus on selle tormi põhjustajad.
Hommikuti veedan aega rannas - käin kas ujumas või jooksmas.
ja siis näengi kõiki neid paate Tel Aviv'i sadamas.
Mõtted lähevad vägisi Pauluse peale,
kes laeval sõites tõi evangeeliumi kogu Euroopasse.
Siit Tel Avivist lõunasse vaadates näen Jaffat ja mõtlen Peetruse peale,
kes viis evangeeliumi esimesele paganale - Korneeliusele.
On alles mehed, kellele hommikustel tundidel mõelda!
Milline kutsumus ja väljakutse ehitada Jumala templit elavatest kividest!
Seejärel suundun tagasi koju, Gilgalisse ja mõtlen Joosua peale,
kes vallutas tõotatud maa.
Me oleme siin, et võita iisraellasi Jumala kuningriiki,
et nad võiks hüüda Issanda nime ja öelda:
"Õnnistatud on see, kes tuleb Issanda nimel!"
Gilgalist kaugele taha jääb Jeruusalemm, mis seostub Jeesusega.
Ta on sidunud end nii võimsasti Jumala kutsega,
et võib ristilt hüüda: "See on lõpetatud!"
Kogu Päästepasuna pere võib koondada need Jumala kutsed ühte.
Seistes õlg õla kõrval, viime täide Jumala töö
ja võime Jeesuse kombel öelda: "See on lõpetatud!",
kui Iisrael saab juutide ühtsuses tundma Jeesust.
Palju armastust teile!
Aitäh teie partnerluse, sõpruse ja ustavuse eest!
Kutsun teid kogu südamest külla sellele maale,
aga ka paluma selle maa eest. Õnnistusi ja Shalom!
Tahaksid sa olla osa Jumala lõpuaja plaanidest?
Olla osa sellest, kui Jumal puudutab Iisraeli rahvast?
Siis liitu Päästepasuna (Trumpet of Salvation) tegevusega!
Tule ja ole osa sellest maast!
Õpi jagama juutidele evangeeliumi nende vaatenurgast lähtuvalt.
Kutsume sind ka oma Piiblikooli,
kus õpid, kuidas kuulutada juutidele.
Õpid tundma Piiblit ja Iisraeli ajalgu ja tänapäeva
ning seda, kuidas puudutada juutide südant sõnumiga Jeesusest.
Osaled juutidele mõeldud kuulutusaktsioonides
ja saad rakendada kõike õpitut,
jagades tänavail Jumala armastust Tema valitud rahvaga.
Oled osa suurest usklike pundist nii Iisraelist kui kogu maailmast.
Neil on sama nägemus kui sinul.
Lood eluaegseid sõprussuhteid
ja otse loomulikult saad tutvuda kõigi Iisraeli vaatamisväärsustega,
õppides tundma ka nende vaimulikku tähendust
nii Piibli põhjal kui Jumala vaatenurgast nähtuna.
Oled sa 18 või 80 aastane, tuled sa nädalaks või kolmeks kuuks -
Päästepasun garanteerib sulle elumuutva kogemuse.
Kuid tahad vaid nii sama ringi käia, siis selleks on mitmeid erinevaid võimalusi.
Kui aga tahad tulla Iisraeli ja teha midagi märkimisväärset,
on Päästepasun just sinu jaoks.
Tõlge: Anne-Ly Raukas